
Seisukoha vastuvõtmine Eesti ESM AS

jäätmeloa muutmise taotluse kohta

1. Asjaolud ja menetluse käik

Keskkonnaministeeriumi Ida-Virumaa Keskkonnateenistus esitas Narva Linnavalitsusele 15.12.2008. a. kirja nr 32-7-2/53280-3. Ülalnimetatud kirja kohaselt, Aktsiaselts Eesti ESM (äriregistrikood 10176697, aadress Vestervalli 2-m1, 20307 Narva) esitas taotluse jäätmeloa muutmise kohta. Keskkonnaministeeriumi Ida-Virumaa Keskkonnateenistus palus Narva Linnavalitsusel anda kirjalik arvamus jäätmeloa muutmise taotluse kohta. Narva Linnavalitsus saatis 22.12.2008 kiri nr 1.6/4818-2 Ida-Virumaa Keskkonnateenistusele palvega anda selgitusi. 12.01.2009 vastas kirjaga nr 32-7-2/53280-5 Ida-Virumaa Keskkonnateenistus ulalnimetatud kirjale. 

AS-i Eesti ESM jäätmeloa muutmise põhjuseks on ohtlike jäätmete käitluslitsentsi muutmine. Jäätmeloa muutmise taotluse tabel 5 on täidetud väga segaselt, tabel 7 mitte täis mahus ning tabelid 9 ja 10 jäid täitmata.

2. Õiguslikud järeldused

Jäätmeseaduse § 84 lõike 1 punkti 1 kohaselt jäätmeluba muudetakse, kui jäätmeseaduse § 81 lõikes 1 nimetatud andmed on muutunud. Jäätmeseaduse § 81 lõikes 1 nimetatud andmed on jäätmeseaduse § 73 lõikes 2 ja §-s 75 nimetatud tegevus, mille jaoks luba antakse (p 1);
loa omaja ärinimi ja registrikood või nimi ja isikukood (p 2); tegevuskoha või -kohtade täpne asukoht, vajaduse korral geograafiliste koordinaatidega (p 3). Antud juhul AS-i Eesti ESM jäätmeloa muutmise põhjuseks on ohtlike jäätmete käitluslitsentsi muutmine, seega jäätmeluba muudetakse seoses jäätmeseaduse § 73 lõike 2 punktis 3 nimetatud tegevuse (ohtlike jäätmete kogumine või vedu) muutmisega. 
Jäätmeseaduse ( 79 järgi § 77 lõikes 2 nimetatud valla- või linnavalitsus esitab kümne tööpäeva jooksul pärast jäätmeloa taotluse saamist loa andjale oma arvamuse jäätmeloa taotluse kohta. Antud juhul jäätmeseaduse § 76 lõikest 1 tulenevalt loa andjaks on tegevuskohajärgne keskkonnateenistus - Keskkonnaministeeriumi Ida-Virumaa Keskkonnateenistus ning vastavalt jäätmeseaduse § 80 lõike 1 punktile 1 otsuse tegemisel tuleb jäätmeloa andjale arvesse võtta taotluse avalikustamise käigus saadud teavet, arvamusi ja seisukohti.

3. Otsus
Nõustuda Aktsiaseltsi Eesti ESM jäätmeloa muutmisega ohtlike jäätmete koguste muutmise osas.

4. Rakendussätted













4.1. Narva Linnavalitsuse Linnavara- ja Majandusametil teha käesolev korraldus teatavaks Keskkonnaministeeriumi Ida-Virumaa Keskkonnateenistusele (Pargi 15, 41537 Jõhvi).

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.

